钦定古今图书集成/明伦汇编/氏族典/第321卷 > 《廖用贤尚友录》 > 曾致尧
## 钦定古今图书集成/明伦汇编/氏族典/第321卷 > 《廖用贤尚友录》 > 曾致尧

按《宋史曾致尧传》，“致尧字正臣，抚州南丰人。太平兴
国八年进士，解褐符离主簿，三迁著作佐郎，改秘书
丞，出为两浙转运使，徙知寿州，转太常博士。致尧性
刚率，好言事，前后屡上章奏，辞多激讦。真宗即位，迁
主客员外郎，历知泰、泉、苏、扬、鄂五州。大中祥符初，迁
礼部郎中。坐知扬州日冒请一月奉降，掌昇州榷酤”，
转户部郎中。五年，卒。子易从、易占，皆登进士第。